Vijay Mallya bankrupt declares London High Court- News18 assam\nHome » photogallery » world »Vijay Mallya: বিজয় মালিয়াক দেউলীয়া ঘোষণা কৰিলে লণ্ডনৰ আদালতে!\nVijay Mallya: বিজয় মালিয়াক দেউলীয়া ঘোষণা কৰিলে লণ্ডনৰ আদালতে!\nউল্লেখযোগ্য যে আজিও দেশলৈ প্ৰত্যৱৰ্তন কৰিব পৰা নাই পলাতক উদ্যোগপতি বিজয় মালিয়া, মেহুল চোকছী আৰু নীৰৱ মোদীক। তিনিওজনৰ বাবে চৰকাৰী বেংকসমূহৰ ক্ষতিৰ পৰিমাণ হৈছেগৈ ২২ হাজাৰ ৫০০ কোটিৰো অধিক।\n। July 27, 2021, 11:04 IST\nপলাতক ব্যৱসায়ী বিজয় মালিয়াক (Vijay Mallya) দেউলীয়া ঘোষণা কৰিলে লণ্ডন হাইক'ৰ্টে। সোমবাৰে ষ্টেট বেংক অব ইণ্ডিয়াৰ নেতৃত্বত চৰকাৰী বেংকসমূহৰ গোচৰৰ এই ৰায় দিয়ে আদালতে। জুনত লণ্ডন ক্লাবৰ বাহিৰত দেখা গৈছিল বিজয় মালিয়াক। ব্যয়বহুল ক্লাবৰ বাহিৰত দামী গাড়ীৰ কাষত দেখা গৈছিল মালিয়াক।\nসূত্ৰ অনুসৰি, লণ্ডন হাইক'ৰ্টৰ ৰায়ৰ বিৰুদ্ধে আবেদন কৰিব লিকাৰ বেৰন বিজয় মালিয়াই। বিশ্লেষকসকলৰ মতে, এই ৰায়ৰ পিছত মালিয়াৰ ওচৰত বকেয়া ঋণ উদ্ধাৰৰ ক্ষেত্ৰত বেংকসমূহে আৰু এখোজ আগুৱালে। কিংফিছাৰৰ কৰ্ণধাৰ মালিয়াৰ বেংক একাউণ্ট আৰু সম্পত্তি বিক্ৰী কৰি বকেয়া টকা আদায় কৰিব পাৰিব বেংকসমূহে।\nষ্টেট বেংক অব ইণ্ডিয়াসহ একাধিক ভাৰতীয় বেংকৰ পৰা প্ৰায় ৯ হাজাৰ কোটি টকাৰ ঋণ লৈ ব্ৰিটেইনত আত্মগোপন কৰিছিল মালিয়াই। ২০১৯ চনৰ ১৪ মে'ত ইংলেণ্ডৰ আদালতত বিজয় মালিয়াৰ ভাৰত প্ৰত্যৰ্পণৰ আবেদন খাৰিজ হৈছিল।\nতাৰ পিছতে আইনী জটিলতা চলি আহিছে। নিম্ন আদালতত পৰাস্ত হোৱাৰ পিছত প্ৰত্যৰ্পণ আঁতৰাবলৈ ব্ৰিটেইনৰ উচ্চ আদালতসমূহত আবেদন কৰে লিকাৰ বেৰনগৰাকীয়ে। কিন্তু তাতো মুখথেকেচা খাবলগীয়া হয়। ব্ৰিটেইনৰ ছুপ্ৰিম ক'ৰ্ট পৰ্যায়ৰ আদালততো প্ৰত্যৰ্পণ সম্পৰ্কীয় গোচৰত পৰাস্ত হৈছে মালিয়া। কিন্তু তাৰ পিছতো তেওঁক ভাৰতৰ হাতত তুলি দিয়া নাই ব্ৰিটেইনে।\nউল্লেখযোগ্য যে আজিও দেশলৈ প্ৰত্যৱৰ্তন কৰিব পৰা নাই পলাতক উদ্যোগপতি বিজয় মালিয়া, মেহুল চোকছী আৰু নীৰৱ মোদীক। তিনিওজনৰ বাবে চৰকাৰী বেংকসমূহৰ ক্ষতিৰ পৰিমাণ হৈছেগৈ ২২ হাজাৰ ৫০০ কোটিৰো অধিক। কিছুদিন পূৰ্বে তিনিওজনৰ মুঠ ৯ হাজাৰ ৩৭১ কোটি টকা জমা হৈছে বেংকত। ইয়াৰ জৰিয়তে আংশিক ক্ষতিপূৰণ হ'ব বেংকসমূহৰ।
